b'\n_START_ARTICLE_\nKepler-37\n_START_PARAGRAPH_\nKepler-37 este o stea tip G din secven\xc8\x9ba principal\xc4\x83 aflat\xc4\x83 \xc3\xaen constela\xc8\x9bia Lira la 215.2 ani lumin\xc4\x83 distan\xc8\x9b\xc4\x83 de P\xc4\x83m\xc3\xa2nt. G\xc4\x83zduie\xc8\x99te exoplanetele Kepler-37b, Kepler-37c, Kepler-37d \xc8\x99i Kepler-37e, care orbiteaz\xc4\x83 toate la mic\xc4\x83 distan\xc8\x9b\xc4\x83 de aceasta. Kepler-37 are 80,3% din masa Soarelui \xc8\x99i 77% din diametrul acestuia. Are o temperatur\xc4\x83 asem\xc4\x83n\xc4\x83toare, dar pu\xc8\x9bin mai rece, de 5417 K (spre deosebire de Soare, de 5780 K). Metalicitatea este aproximativ jum\xc4\x83tate din cea a Soarelui. Are o v\xc3\xa2rst\xc4\x83 de aproximativ 6 miliarde de ani, ceva mai \xc3\xaen v\xc3\xa2rst\xc4\x83 ca Soarele (4,5 miliarde de ani), dar este \xc3\xaen continuare o stea din secven\xc8\x9ba principal\xc4\x83. P\xc3\xa2n\xc4\x83 \xc3\xaen ianuarie 2015 este cea mai mic\xc4\x83 stea pentru care s-au f\xc4\x83cut m\xc4\x83sur\xc4\x83tori de asteroseismologie.'